钦定古今图书集成/理学汇编/文学典/第093卷 > 张适
## 钦定古今图书集成/理学汇编/文学典/第093卷 > 张适

按《苏州府志》：“适字子宜，长洲人。父泽元，海道万户府
总管。适十岁能赋诗弹琴，时称奇童。尝以诗经应江
浙乡试。元季天下乱，遂隐居不仕。洪武初，以秀才召
擢水部郎中，病免后，复以明经荐，授广西布政司理
问，改宣课司大使，卒。适博学工诗文，与高、杨齐名。所
著有《乐圃》《江馆》《南湖》《溟南》《甘白》诸集。孙柷，宣德间由”
进士除大理评事。正统初，上疏言：“畿甸旱蝗，乞暂停
征税，放免匠役，蠲除倒毙马匹，以甦民困。”后坐事左
迁处州知事，升大理寺左正、保定知府。